Oorkant jou deur AC | Bydraes | Woes - Kreatiewe platform vir Afrikaans
Titel: Oorkant jou
Aantal woorde: 184
As weerlig so in die agtergrond dreun
sy eie unieke angstigheid oor aarde wek
wanneer mens en dier regmaak vir die aankoms
soos 'n gasvrou in afwagting reën groetend verwelkom
met ’n kelkie sjerrie en warm geselligheid
buite raas natuur musiek en disco ligte
opgewonde oor die aand se beloning
elkeen veilig weggekruip in eie kaia
tuis om gekookte maaltyd en kers
snoesig toegedraai in geurigheid en liefde
Maar, as die reënbuie jou alleen betrap
en vaskeer in jou nou-plafon gemoed
stormwinde rondom jou verwoesting saai
sal jou wyn na asyn smaak
jou gedagtes sal in verlede delf
teder grafte met jou blote vingers oop grawe
duisternis, verlange en haat
eie gewete sal jou verteer tot versadigdheid
jou siel aborteer en veras
Godsweë - eerder vir droogte wens
een lang tafel
oorkant bevind ek myself in twyfel en alleenheid
selfs in nasmaak van teleurstelling
versteende verbasing en wonder
elkeen in sy eie wêreld
onder een sambreel
Ek in die donker
jy onder kerslig
met klowe tussen ons
Sit en verlang ek na ons liefde
Sjoe dit ruk mens se hart!
6 jaar 10 maande 4 weke 6 ure oud
Dis asemrowend mooi*
7 jaar 5 maande 1 week 3 dae 12 ure oud
van net oorkant
sien ek n spieëlbeeld
wat nie joune
of selfs nie myne is
en tas ek na bekende jy
vat ek deur die hologram
'n bekende dilemma uitstekend deur jou beskryf. Was self al daar. Sou dit graag soos jy wou verwoord.
7 jaar 7 maande 1 uur oud
van uit die skadu kyk en kyk ek weer...
my hart gevang in die selfde web.
rou lê die wond na drie jaar se seer...
in my hande die liefdes roos verlep.
puik werk my maat!
7 jaar 10 maande 4 weke 1 uur oud
Baie goed - hou daarvan.
7 jaar 11 maande 1 dag 14 ure oud
Sjoe, dis 'n puik stuk werk! Well done!
7 jaar 11 maande 3 dae 10 ure oud
Fantasties uitgebeeld ! Hartseer maar baie mooi AC.
Goed geskryf AC veral die derde strofe was vir my puik.
7 jaar 11 maande 4 dae 5 ure oud
baie mooi gedoen my vriend
7 jaar 11 maande 5 dae 7 ure oud
Dis ongelooflik goed gedoen... :)
Goeie stukkie werk -- laaste twee strofes uitstekend.
en ek stem...teruggekom met'n meesterstuk. Welkom op woes!!!
7 jaar 11 maande 1 week 6 ure oud
Al is ons in een wêreld, een tuiste en het ons saam een lang tafel, is daardie tafel lank genoeg sodat ons verwyderd van mekaar leef. Goeie beeld - slim uitgedink.
Werklik pragtig geskryf, AC.
7 jaar 11 maande 1 week 10 ure oud
Ek is gaande oor '' jou nou-plafon gemoed ''
Treffer slotstrofe !
7 jaar 11 maande 1 week 14 ure oud
AC, jy het jouself oortref met hierdie werk. Dit is sielvol, beeld-vol en seer-vol geskryf!
"teder grafte met jou blote vingers oop grawe" ....WOW!
7 jaar 11 maande 1 week 16 ure oud
Raqia, baie dankie vir die raad. Ek herstel dit gou.
. . . . dis 'n MEESTERSTUK!
as ek mag kritiseer?
sou ek 'cherry' = 'kersie' eerder 'sjerrie' = sherry' maak;
kersie is 'n vrug en sjerrie is 'n gefortifiseerde Spaanse wyn. en het twee verskillende betekenisse, mits ek jou verkeerd verstaan?. . . . maar jy skryf wel dat wyn word asyn. Dis seker net 'n glips??
sou ek ontslae raak van die die's.
Jy het 6 die s in die eerste strofe, en perfek weggelaat in die res. Die weglating van die gee die strofe 'n meer digterlike en onvoorspelbare 'ambience' anders is dit werklik puik en ek komplimenteer jou, welgedaan.
miskien sou ek ook die homself weglaat
7 jaar 11 maande 1 week 21 ure oud
Liefde Hartseer Frustrasie Huwelik Verlange